b'\n_START_ARTICLE_\nZahodna Dvina (mesto)\n_START_PARAGRAPH_\nZahodna Dvina (rusko:\xd0\x97\xd0\xb0\xcc\x81\xd0\xbf\xd0\xb0\xd0\xb4\xd0\xbd\xd0\xb0\xd1\x8f \xd0\x94\xd0\xb2\xd0\xb8\xd0\xbd\xd0\xb0\xcc\x81) je mesto v severozahodnem delu Rusije , je administrativni center Zahodnodvinskega rejona, ki se nahaja na skrajnem zahodu Tverske oblasti._NEWLINE_Po ocenah nacionalne statisti\xc4\x8dne slu\xc5\xbebe je v mestu leta 2014 \xc5\xbeivelo 8.630 prebivalcev.\n_START_SECTION_\nZemljepis\n_START_PARAGRAPH_\nMesto Zahodna Dvina se nahaja v zahodnem delu Tverske oblasti, na podro\xc4\x8dju Valdajske planote. Do glavnega mesta oblasti Tvera je 320 km. Mesto le\xc5\xbei na obalah reke Zahodne Dvine.\n_START_SECTION_\nZgodovina\n_START_PARAGRAPH_\nNaselje Zahodna Dvina se je razvilo okoli istoimenske \xc5\xbeelezni\xc5\xa1ke postaje odprte leta 1900. Leta 1927 naselje pridobi administrativni status delavskega trga, deset let pozneje leta 1937 je trg preoblikovan v mesto rejonske subordinacije (drugostopenjsko mesto)._NEWLINE_Pozneje je mesto z okolico ve\xc4\x8dkrat spreminjalo svoj status in administrativni polo\xc5\xbeaj. V okviru zdru\xc5\xbeitve z delom Nelidovskega distrikta 13. februarja 1963 je bil ustanovljen Zahodnodvinski ditrikt, z administrativnim centrom v mestu Zahodna Dvina. Distrikt je bil vklju\xc4\x8den v Kalininsko oblast in po preimenovanju Kalinina v Tver leta 1990 v Tversko oblast._NEWLINE_V \xc4\x8dasu druge svetovne vojne med 6.oktobrom 1941 in 21. januarjem 1942 je bilo mesto okupirano s strani nem\xc5\xa1ke vojske.\n_START_SECTION_\nEkonomija\n_START_PARAGRAPH_\nMesto Zahodna Dvina je s sklepom Vlade Ruske federacije \xc5\xa1t. 1398-r z dne 29. julija 2014 "O odobritvi seznama enotnih mest" vklju\xc4\x8deno v kategorijo "Monoprofilni ob\xc4\x8dinski subjekti Ruske federacije (enoproizvajalska mesta) z najte\xc5\xbejim socialnim in gospodarskim polo\xc5\xbeajem".\n_START_SECTION_\nIndustrija\n_START_PARAGRAPH_\nGospodarstvo Zahodne Dvine in okro\xc5\xbeja temelji na lesno predelovalni industriji in kmetijstvu, ki sta pa tudi v te\xc5\xbeavah. Od leta 2010 v mestu deluje tudi mlekarna.\n_START_SECTION_\nPrometna povezanost\n_START_PARAGRAPH_\n\xc5\xbdeleznica, ki povezuje Moskvo in Rigo prek R\xc5\xbeeva, poteka skozi Zahodno Dvino. Med mesti obstaja potni\xc5\xa1ki \xc5\xbeelezni\xc5\xa1ki promet. Avtocesta M9, ki povezuje Moskvo z Rigo, poteka severno od  Zahodne Dvine. Proti Osta\xc5\xa1kovu prek Andreapola je zgrajena asfaltirana cesta. Z okoli\xc5\xa1kimi kraji je Zahodna Dvina povezana z avtobusnim prometom s sredi\xc5\xa1\xc4\x8dem v mestu.\n_START_SECTION_\nInfrastruktura\n_START_PARAGRAPH_\nV mestu delujejo kulturno-zabavni center, zabavi\xc5\xa1\xc4\x8dni park, fitnes center. V mestu je tudi ve\xc4\x8dnamenska \xc5\xa1portna dvorana._NEWLINE_12 km ju\xc5\xbeno od mesta deluje rekreacijski center Muhino, ki je primeren za pripravo \xc5\xa1portnikov v poletnih in zimskih \xc5\xa1portih, tako profesionalnih kot amaterskih.'